ddrg/super_eurlex huggingface dataset:
Αρθρο 59.

Αν ο οργανισμός δεν ασκήσει το δικαίωμά του προαιρέσεως επί του συνόλου ή μέρους της παραγωγής, ο παραγωγός

α) δύναται, είτε διά των ιδίων του μέσων, είτε διά συμβάσεων έργου «φασόν» να μεταποιεί τα μεταλλεύματα, τα αρχικά υλικά ή τα ειδικά σχάσιμα υλικά, υπό τον όρο ότι θα προσφέρει στον οργανισμό το προϊόν αυτής της μεταποιήσεως·

β) εξουσιοδοτείται με απόφαση της Επιτροπής, να προωθεί εκτός της Κοινότητος τη διαθέσιμη παραγωγή, υπό την προϋπόθεση, ότι δε θα εφαρμόζει ευνοϊκότερους όρους σε σύγκριση με τη προσφορά που έγινε προηγουμένως προς τον οργανισμό. Η εξαγωγή των ειδικών υλικών δε δύναται πάντως να διενεργείται παρά μόνο από τον οργανισμό κατά τις διατάξεις του άρθρου 62.

Η Επιτροπή δε δύναται να παρέχει την εξουσιοδότησή της, αν οι παραλήπτες αυτών των προμηθειών δεν παρέχουν όλες τις εγγυήσεις για τη διαφύλαξη των γενικών συμφερόντων της Κοινότητος ή αν οι ρήτρες και οι όροι των συμβάσεων αυτών είναι αντίθετοι προς τους σκοπούς της παρούσης συνθήκης.
Συνθήκη περί ιδρύσεως της Ευρωπαϊκής Κοινότητος Ατομικής Ενεργείας, ( Συνθήκη ΕΚΑΕ - Ευρατόμ ), Τίτλος πέμπτος - Γενικές διατάξεις, Άρθρο 187





Αρθρο 187. Για να εκπληρώσει τα καθήκοντα που της έχουν ανατεθεί, η Επιτροπή δύναται να συλλέγει κάθε πληροφορία και να προβαίνει σε όλους τους αναγκαίους ελέγχους εντός των ορίων και υπό τις προϋποθέσεις που καθορίζει το Συμβούλιο κατά τις διατάξεις της παρούσης συνθήκης.
11957A/PRO/CJ/08

Συνθήκη περί ιδρύσεως της Ευρωπαϊκής Κοινότητος Ατομικής Ενεργείας, ( Συνθήκη ΕΚΑΕ - Ευρατόμ ), Πρωτόκολλο περί του οργανισμού του Δικαστηρίου της Ευρωπαϊκής Κοινότητος Ατομικής Ενεργείας, Τίτλος 1: Υπηρεσιακή Κατάσταση των δικαστών και των Γενικών Εισαγγελέων, Άρθρο 8
Συνθήκη περί ιδρύσεως της Ευρωπαϊκής Κοινότητας Άνθρακα και Χάλυβα (ΕΚΑΧ) - Τίτλος ΙΙ - Τα όργανα της Κοινότητας - Κεφάλαιο 2 - Το Ευρωπαϊκό Κοινοβούλιο - Άρθρο 20 Γ (*)

(*) Όπως παρεμβλήθηκε από το άρθρο Η, σημείο 6), της ΣΕΕ.

Οι πολίτες της Ένωσης, καθώς και κάθε φυσικό ή νομικό πρόσωπο που κατοικεί ή έχει την καταστατική του έδρα σε κράτος μέλος, δικαιούνται να υποβάλλουν, ατομικά ή από κοινού με άλλους πολίτες ή πρόσωπα, αναφορά στο Ευρωπαϊκό Κοινοβούλιο για θέμα που υπάγεται στους τομείς δραστηριοτήτων της Κοινότητας και το οποίο τους αφορά άμεσα.
III - ΑΝΤΑΛΛΑΓΗ ΕΠΙΣΤΟΛΩΝ ΜΕΤΑΞΥ ΤΗΣ ΟΜΟΣΠΟΝΔΙΑΚΗΣ ΔΗΜΟΚΡΑΤΙΑΣ ΤΗΣ ΓΕΡΜΑΝΙΑΣ ΚΑΙ ΤΗΣ ΓΑΛΛΙΚΗΣ ΔΗΜΟΚΡΑΤΙΑΣ ΠΕΡΙ ΤΟΥ ΣΑΑΡ

(ΜΕΤΑΦΡΑΣΗ ΕΚ ΤΟΥ ΓΕΡΜΑΝΙΚΟΥ ΠΡΩΤΟΤΥΠΟΥ)

Ο ΚΑΓΚΕΛΛΑΡΙΟΣ

ΚΑΙ

ΥΠΟΥΡΓΟΣ ΕΞΩΤΕΡΙΚΩΝ

της ομοσπονδιακής Δημοκρατίας της Γερμανίας

Παρίσι, 18 Απριλίου 1951

Προς τον Εξοχώτατο Κύριο Πρόεδρο Robert Schuman

Υπουργό Εξωτερικών,

Παρίσι

Κύριε Πρόεδρε,

Οι εκπρόσωποι της Ομοσπονδιακής Κυβερνήσεως έχουν επανειλημμένα δηλώσει, κατά τη διάρκεια των διαπραγματεύσεων περί της Ευρωπαϊκής Κοινότητος Ανθρακος και Χάλυβος ότι η οριστική ρύθμιση του καθεστώτος του Σάαρ δε δύναται να συντελεσθεί παρά μόνο διά της Συνθήκης Ειρήνης ή ανάλογης συνθήκης. Περαιτέρω, κατά τη διάρκεια των διαπραγματεύσεων έχουν δηλώσει ότι η υπογραφή της συνθήκης υπό της Ομοσπονδιακής Κυβερνήσεως ουδόλως εκφράζει αναγνώριση του παρόντος καθεστώτος του Σάαρ.

Επαναλαμβάνω τη δήλωση αυτή και παρακαλώ να μου επιβεβαιώσετε ότι η Γαλλική Κυβέρνηση συμφωνεί με την Ομοσπονδιακή Κυβέρνηση, στο ότι η οριστική ρύθμιση του καθεστώτος του Σάαρ δύναται να συντελεσθεί διά της Συνθήκης Ειρήνης ή ανάλογης συνθήκης και ότι η Γαλλική Κυβέρνηση δε θεωρεί την υπογραφή υπό της Ομοσπονδιακής Κυβερνήσεως της συνθήκης περί της Ευρωπαϊκής Κοινότητος Ανθρακος και Χάλυβος ως αναγνώριση του παρόντος καθεστώτος του Σάαρ.

Δεχθείτε, Κύριε Πρόεδρε, την έκφραση της βαθυτάτης εκτιμήσεώς μου.

(Υπογραφή) ADENAUER

(ΜΕΤΑΦΡΑΣΗ ΕΚ ΤΟΥ ΓΑΛΛΙΚΟΥ ΠΡΩΤΟΤΥΠΟΥ)

Παρίσι, 18 Απριλίου 1951

Κύριε Καγκελλάριε,

Σε απάντηση της επιστολής σας της 18ης Απριλίου 1951 η Γαλλική Κυβέρνηση λαμβάνει υπόψη ότι η υπογραφή από την Ομοσπονδιακή Κυβέρνηση της συνθήκης περί ιδρύσεως Ευρωπαϊκής Κοινότητος Ανθρακος και Χάλυβος δεν έχει την έννοια αναγνωρίσεως του παρόντος καθεστώτος του Σάαρ.

Η Γαλλική Κυβέρνηση δηλώνει, σύμφωνα με τη δική της άποψη, ότι ενεργεί εξ ονόματος του Σάαρ, δυνάμει του παρόντος καθεστώτος του, αλλά ότι δε θεωρεί την υπογραφή της συνθήκης από την Ομοσπονδιακή Κυβέρνηση ως αναγνώριση του παρόντος καθεστώτος του Σάαρ από αυτή. Η Γαλλική Κυβέρνηση δε θεωρεί ότι η συνθήκη περί ιδρύσεως της Ευρωπαϊκής Κοινότητος Ανθρακος και Χάλυβος προδικάζει το οριστικό καθεστώς του Σάαρ, το οποίο θα ρυθμισθεί διά της Συνθήκης Ειρήνης ή άλλης αντ’αυτής συνθήκης.

Δεχθείτε, Κύριε Καγκελλάριε, την έκφραση της βαθυτάτης εκτιμήσεώς μου.

(Υπογραφή) SCHUMAN

Δρα Konrad ADENAUER,

Καγκελλάριo και Υπουργό Εξωτερικών

της Ομοσπονδιακής Δημοκρατίας της Γερμανίας
Αρθρο 57

Στον τομέα της παραγωγής η Ανωτάτη Αρχή προσφεύγει κατά προτίμηση στους έμμεσους τρόπους δράσεως που έχει στη διάθεσή της όπως:

- η συνεργασία με τις κυβερνήσεις για τη διευθέτηση της γενικής καταναλώσεως ή την επίδραση επ’ αυτής, ιδίως δε εκείνης των δημοσίων υπηρεσιών·

- οι παρεμβάσεις στον τομέα των τιμών και της εμπορικής πολιτικής που προβλέπονται στην παρούσα συνθήκη.
Αρθρο 20

Τα κράτη καθώς και τα όργανα της Κοινότητος αντιπροσωπεύονται ενώπιον του Δικαστηρίου από εκπρόσωπο που διορίζεται γιά κάθε υπόθεση ο εκπρόσωπος δύναται να επικουρείται από δικηγόρο εγγεγραμμένο σε δικηγορικό σύλλογο ενός των Κρατών μελών.

Οι επιχειρήσεις και τα λοιπά φυσικά ή νομικά πρόσωπα παρίστανται διά δικηγόρου εγγεγραμμένου σε δικηγορικό σύλλογο ενός των Κρατών μελών.

Οι εκπρόσωποι και οι δικηγόροι παριστάμενοι ενώπιον του Δικαστηρίου απολαύουν των αναγκαίων δικαιωμάτων και εγγυήσεων για την ανεξάρτητη άσκηση των καθηκόντων τους, κατά τους όρους που ορίζονται σε κανονισμό θεσπιζόμενο από το Δικαστήριο και υποκείμενο στην ομόφωνη έγκριση του Συμβουλίου(*).

(*) Το τρίτο εδάφιο όπως τροποποιήθηκε από το άρθρο 8 παράγραφος 3 εδάφιο γ) της συνθήκης συγχωνεύσεως.

Το Δικαστήριο απολαύει έναντι των δικηγόρων που παρίστανται ενώπιόν του των εξουσιών που αναγνωρίζονται συνήθως επί του θέματος στα δικαστήρια κατά τους όρους που θα ορισθούν από τον ίδιο κανονισμό.

Οι καθηγητές υπήκοοι των Κρατών μελών των οποίων η νομοθεσία τους αναγνωρίζει δικαίωμα παραστάσεως σε δικαστήριο απολαύουν ενώπιον του Δικαστηρίου των δικαιωμάτων που αναγνωρίζονται από το παρόν άρθρο στους δικηγόρους.
Αρθρο 33

Ο πρόεδρος του Δικαστηρίου μπορεί να αποφασίζει με συνοπτική διαδικασία, η οποία παρεκκλίνει, κατά το αναγκαίο μέτρο, από ορισμένους κανόνες που περιέχονται στον παρόντα οργανισμό και που θα ορισθεί από τον κανονισμό διαδικασίας, περί αιτημάτων αναβολής σύμφωνα με το άρθρο 39 παράγραφος δεύτερη της συνθήκης, λήψεως προσωρινών μέτρων κατά την τρίτη παράγραφο του ιδίου άρθρου ή αναστολής της αναγκαστικής εκτελέσεως σύμφωνα με το άρθρο 92 παράγραφος τρίτη.

Σε περίπτωση κωλύματος, ο πρόεδρος αναπληρώνεται από άλλο δικαστή κατά τους όρους που καθορίζονται από τον κανονισμό που προβλέπεται στο άρθρο 18 του παρόντος οργανισμού.

Η απόφαση που εκδίδεται από τον πρόεδρο ή τον αναπληρωτή του έχει προσωρινό χαρακτήρα και ουδόλως προδικάζει την απόφαση του δικαστηρίου επί της κυρίας υποθέσεως.
Αρθρο 13

(Αρθρο που καταργήθηκε από το άρθρο 19 της συνθήκης συγχωνεύσεως)

[Βλέπε άρθρο 17 της συνθήκης συγχωνεύσεως που έχει ως εξής:

Η Επιτροπή αποφασίζει με την πλειοψηφία του αριθμού των μελών που προβλέπεται στο άρθρο 10 (**).

(**) Αρθρο 10 της συνθήκης συγχωνεύσεως. Βλέπε ανωτέρω άρθρο 9.

Η Επιτροπή συνεδριάζει εγκύρως, όταν είναι παρόντα όσα μέλη απαιτούνται από τον κανονισμό της.]
Αρθρο 32

Το Δικαστήριο αποτελείται από δεκατρείς δικαστές (*).

(*) Η πρώτη παράγραφος όπως τροποποιήθηκε τελευταία από το άρθρο 17 της πράξεως προσχωρήσεως Ισπ./Πορτ.

Το Δικαστήριο συνεδριάζει εν ολομελεία. Δύναται όμως να συγκροτεί τμήματα μεταξύ των μελών του από τρεις ή πέντε δικαστές, για τη διεξαγωγή ορισμένων προπαρασκευαστικών ενεργειών ή την εκδίκαση ορισμένων κατηγοριών υποθέσεων, κατά τις διατάξεις ειδικού κανονισμού (*).

(*) Η δεύτερη και η τέταρτη παράγραφος όπως τροποποιήθηκαν από το άρθρο 4 παράγραφος 2 σημείο α) της συμβάσεως περί των κοινών οργάνων.

Σε κάθε περίπτωση, το Δικαστήριο συνεδριάζει εν ολομελεία όταν εκδικάζει υποθέσεις που του επιβάλλει Κράτος μέλος ή όργανο της Κοινότητος, καθώς και όταν αποφασίζει επί προδικαστικών ζητημάτων που του παραπέμπονται κατά το άρθρο 41 κατά το μέτρο που ο κανονισμός διαδικασίας δεν παρέχει αρμοδιότητα στα τμήματα του Δικαστηρίου (**).

(**) Η τρίτη παράγραφος όπως τροποποιήθηκε από το άρθρο 1 της αποφάσεως του Συμβουλίου της 26ης Νοεμβρίου 1974 (Επίσημη Εφημερίδα των Ευρωπαϊκών Κοινοτήτων, αριθ. L 318 της 28ης Νοεμβρίου 1974).

Κατόπιν αιτήσεως του Δικαστηρίου, το Συμβούλιο δύναται αποφασίζοντας ομοφώνως να αυξήσει τον αριθμό των δικαστών και να επιφέρει τις αναγκαίες προσαρμογές στη δεύτερη και τρίτη παράγραφο και στο άρθρο 32β, δεύτερη παράγραφος (*).

(*) Η δεύτερη και η τέταρτη παράγραφος όπως τροποποιήθηκαν από το άρθρο 4 παράγραφος 2 σημείο α) της συμβάσεως περί των κοινών οργάνων.
Αρθρο 14

Ο γραμματεύς διορίζεται από το Δικαστήριο που καθορίζει την υπηρεσιακή του κατάσταση, λαμβάνοντας υπόψη τις διατάξεις του άρθρου 15 Ορκίζεται ενώπιον του Δικαστηρίου ότι θα ασκεί τα καθήκοντά του με πλήρη αμεροληψία και ευσυνειδήτως και ότι δεν θα αποκαλύπτει μυστικά των διασκέψεων.

(Η δεύτερη παράγραφος καταργήθηκε από το άρθρο 28 δεύτερη παράγραφος της συνθήκης συγχωνεύσεως)

(Βλέπε άρθρο 21 του πρωτοκόλλου περί των προνομίων και ασυλιών των Ευρωπαϊκών Κοινοτήτων που έχει ως εξής:

Τα άρθρα 12 έως και 15 και το 18 εφαρμόζονται επί των δικαστών των γενικών εισαγγελέων, του γραμματέως και των βοηθών εισηγητών του Δικαστηρίου, με την επιφύλαξη των διατάξεων του άρθρου 3 των πρωτοκόλλων περί του οργανισμού του Δικαστηρίου που αφορούν την ετεροδικία των δικαστών και των γενικών εισαγγελέων.)
Συνθήκη περί ιδρύσεως της Ευρωπαϊκής Κοινότητος Άνθρακος και Χάλυβος ( ΕΚΑΧ ), Μέρος δεύτερο - Σχέσεις της Κοινότητος με τις τρίτες χώρες, Κεφάλαιο V: Ειδική διάταξη, Άρθρο 22





Αρθρο 22 Με την επιφύλαξη της λήξεως της μεταβατικής περιόδου, οι συναλλαγές στον τομέα του άνθρακος και του χάλυβος μεταξύ της Ομοσπονδιακής Δημοκρατίας της Γερμανίας και της Σοβιετικής Ζώνης Κατοχής θα ρυθμισθούν, όσον αφορά την Ομοσπονδιακή Δημοκρατία, από την Ομοσπονδιακή Κυβέρνηση σε συμφωνία με την Ανωτάτη Αρχή.
Αρθρο 29

1. Αναγνωρίζεται ότι, κατά τη διάρκεια της μεταβατικής περιόδου δύναται να είναι αναγκαία η λήψη ειδικών μέτρων διασφαλίσεως όσον αφορά τη βιομηχανία χάλυβος, για να αποφευχθεί η πρόκληση, από μετατοπίσεις της παραγωγής αποδιδόμενες στη δημιουργία της κοινής αγοράς, δυσχερειών σε επιχειρήσεις που θα ήταν σε θέση, μετά την προοσαρμογή που προβλέπεται στο άρθρο 1 της παρούσης συμβάσεως, να ανθέξουν τον ανταγωνισμό ή να μετατοπίσουν εργατικό δυναμικό πολυπληθέστερο εκείνου που δύναται να ωφεληθεί εκ των διατάξεων του άρθρου 23. Κατά το μέτρο που η Ανωτάτη Αρχή αναγνωρίζει αναγνωρίζει ότι δε δύνανται να εφαρμοσθούν οι διατάξεις της συνθήκης, ιδιαίτερα εκείνες των άρθρων 57, 58, 59 και 60 παράγραφος 2 περίπτωση β), έχει την εξουσία προσφεύγοντας στα μέσα δράσεως τα οριζόμενα κατωτέρω κατά τη σειρά προτιμήσεως που προκύπτει από τη σειρά απαριθμήσεως τους:

α) κατόπιν διαβουλεύσεως με τη Συμβουλευτική Επιτροπή και το Συμβούλιο, να περιορίζει αμέσως ή εμμέσως την καθαρή αύξηση των παραδόσεων από μία περιοχή σε άλλη εντός της κοινής αγοράς

β) κατόπιν διαβουλεύσεως με τη Συμβουλευτική Επιτροπή και μετά σύμφωνη γνώμη του Συμβουλίου, τόσο ως προς τη σκοπιμότητα όσο και ως προς τις λεπτομέρειες των μέτρων αυτών, να χρησιμοποιεί τα μέσα παρεμβάσεως τα προβλεπόμενα στο άρθρο 61 περίπτωση β), χωρίς να απαιτείται προς τούτο, κατά παρέκκλιση του εν λόγω άρθρου, η ύπαρξη ή το επικείμενο έκδηλης κρίσεως

γ) κατόπιν διαβουλεύσεως με τη Συμβουλευτική Επιτροπή και μετά σύμφωνη γνώμη του Συμβουλίου, να θεσπίζει καθεστώς ποσοστώσεων της παραγωγής, χωρίς να δύναται να θιγεί η παραγωγή που προορίζεται για εξαγωγή

δ) κατόπιν διαβουλεύσεως με τη Συμβουλευτική Επιτροπή και μετά σύμφωνη γνώμη του Συμβουλίου, να επιτρέπει σ’ένα Κράτος μέλος να εφαρμόζει τα μέτρα που προβλέπονται στο άρθρο 15, παράγραφος έκτη υπό τους όρους που καθορίζονται στην εν λόγω παράγραφο.

2. Για την εφαρμογή των ανωτέρω διατάξεων η Ανωτάτη Αρχή οφείλει, κατά τη διάρκεια της προπαρασκευαστικής περιόδου που ορίζεται στο άρθρο 1 της παρούσης συμβάσεως και σε συννενόηση με τις ενώσεις των παραγωγών, τη Συμβουλευτική Επιτροπή και το Συμβούλιο, να προσδιορίσει τα τεχνικά κριτήρια εφαρμογής των προαναφερθέντων μέτρων διασφαλίσεως.

3. Αν κατά τη διάρκεια τμήματος της μεταβατικής περιόδου, είτε λόγω καταστάσεως ελλείψεως, είτε λόγω ανεπαρκείας των χρηματικών πόρων, τους οποίους οι επιχειρήσεις έχουν δυνηθεί να αντλήσουν εκ της εκμεταλλεύσεώς τους ή οι οποίοι έχει καταστεί δυνατό να τεθούν στη διάθεσή τους, είτε λόγω οποίους οι επιχειρήσεις έχουν δυνηθεί να αντλήσουν εκ της εκμεταλλεύσεώς τους ή οι οποίοι έχει καταστεί δυνατό να τεθούν στη διάθεσή τους, είτε λόγω εξαιρετικών και απροβλέπτων προς το παρόν περιστάσεων δεν έχουν δυνηθεί να πραγματοποιηθούν η προσαρμογή ή οι αναγκαίες μετατροπές των όρων παραγωγής, οι διατάξεις του παρόντος άρθρου δύνανται να εφαρμόζονται μετά τη λήξη της μεταβατικής περιόδου, μετά γνώμη της Συμβουλευτικής Επιτροπής και σύμφωνη γνώμη του Συμβουλίου, για μία συμπληρωματική περίοδο κατ’ανώτατο όριο ίση με το χρόνο κατά τον οποίο η αναφερομένη ανωτέρω κατάσταση έχει εκδηλωθεί, χωρίς η περίοδος αυτή να δύναται να υπερβεί τα δύο έτη.
Αρθρο 41(*) - (*) Βλέπε υποσημείωση σελίδος 133.

Όταν διαφορά μεταξύ Κρατών μελών υποβάλλεται στο Δικαστήριο, δυνάμει του άρθρου 89 της συνθήκης, τα άλλα Κράτη μέλη ειδοποιούνται αμελλητί από το γραμματέα περί του αντικειμένου της διαφοράς.

Καθένα από τα κράτη αυτά έχει το δικαίωμα να παρέμβει στη δίκη.

Οι διαφορές που αναφέρονται στο παρόν άρθρο εκδικάζονται από το δικαστήριο εν ολομελεία.
Αρθρο 49

Η Ανωτάτη Αρχή δικαιούται να προσπορίζεται τα αναγκαία χρηματικά μέσα για την εκπλήρωση της αποστολής της:

- με την επιβολή εισφορών επί της παραγωγής άνθρακος και χάλυβος·

- με τη σύναψη dame_ym.

Δύναται να αποκτά εκ χαριστικής αιτίας.
Αρθρο 4

Εν όψει της συγκροτήσεως της Συμβουλευτικής Επιτροπής υπό τους όρους που προβλέπονται στο άρθρο 18 της συνθήκης, οι κυβερνήσεις γνωστοποιούν στην Ανωτάτη Αρχή από της αναλήψεως των καθηκόντων της κάθε πληροφορία περί της καταστάσεως των οργανώσεων παραγωγών, εργαζομένων και καταναλωτών, που υφίστανται σε κάθε χώρα για τον άνθρακα αφ’ενός και τον χάλυβα αφ’ετέρου, και ιδίως για τη σύνθεση, τη γεωγραφική τους έκταση, τα καταστατικά,τις αρμοδιότητες και τα καθήκοντα των οργανώσεων αυτών.

Βάσει των κατ’αυτό τον τρόπο συλλεγεισών πληροφοριών η Ανωτάτη Αρχή εντός δύο μηνών από της αναλήψεως των καθηκόντων της προκαλεί απόφαση του Συμβουλίου με σκοπό να ορισθούν οι οργανώσεις παραγωγών και εργαζομένων που επιφορτίζονται να προτείνουν τους υποψηφίους.

Η Συμβουλευτική Επιτροπή συγκροτείται εντός μηνός από της αποφάσεως αυτής.
Αρθρο 6

Η Συνέλευση(*) συνέρχεται εντός μηνός από την ημερομηνία αναλήψεως των καθηκόντων της Ανωτάτης Αρχής, συγκαλούμενη από τον πρόεδρο της τελευταίας για να εκλέξει το προεδρείο της και να επεξεργασθεί τον κανονισμό της. Μέχρι της εκλογής του προεδρείου προεδρεύει το πρεσβύτερο μέλος της.

(*)ΣΗΜΕΙΩΣΗ ΤΩΝ ΕΚΔΟΤΩΝ: Κατά παρέκκλιση από τις διατάξεις του άρθρου 3 της ΕΕΠ, και για ιστορικούς λόγους, ο όρος «Συνέλευση» δεν αντικαθίσταται από τους όρους «Ευρωπαϊκό Κοινοβούλιο».

Η Συνέλευση συνέρχεται σε δεύτερη σύνοδο πέντε μήνες μετά την ημερομηνία αναλήψεως των καθηκόντων της Ανωτάτης Αρχής, γιά να εξετάσει μία γενική έκθεση επί της καταστάσεως της Κοινότητος, συνοδευομένη από την πρώτη κατάσταση προβλέψεων επί του προϋπολογισμού.
Αρθρο 78γ(*). (*) Το κείμενο όπως τροποποιήθηκε από το άρθρο 5 της συνθήκης περί τροποποιήσεως ορισμένων δημοσιονομικών διατάξεων.

Η Ανωτάτη Αρχή εκτελεί το διοικητικό προϋπολογισμό, σύμφωνα με τις διατάξεις του κανονισμού που εκδίδεται κατ’ εφαρμογή του άρθρου 78η, υπό ιδία της ευθύνη και εντός του ορίου των χορηγηθεισών πιστώσεων.

Ο κανονισμός προβλέπει τις ειδικές λεπτομέρειες σύμφωνα με τις οποίες κάθε όργανο συμμετέχει στην εκτέλεση των ιδίων του εξόδων.

Στα πλαίσια του διοικητικού προϋπολογισμού, η Ανωτάτη Αρχή δύναται να προβαίνει, εντός των ορίων και με τους όρους που καθορίζονται στον εκδιδόμενο κανονισμό κατ’ εφαρμογή του άρθρου 78η, σε μεταφορές πιστώσεων, είτε από κεφάλαιο σε κεφάλαιο είτε από υποδιαίρεση σε υποδιαίρεση.
Αρθρο 32γ (*). (*) Αρθρο που προστέθηκε από το άρθρο 4 παράγραφος 2 σημείο α της συμβάσεως περί των κοινών οργάνων.

Το Δικαστήριο διορίζει το γραμματέα του και καθορίζει την υπηρεσιακή του κατάσταση.
Αρθρο 11

(Αρθρο που καταργήθηκε από το άρθρο 19 της συνθήκης συγχωνεύσεως)

[Βλέπε άρθρο 14 της συνθήκης συγχωνεύσεως που έχει ως εξής:

Ο πρόεδρος και οι έξι αντιπρόεδροι της Επιτροπής ορίζονται μεταξύ των μελών αυτής για δύο έτη, συμφώνως προς τη διαδικασία η οποία προβλέπεται για το διορισμό των μελών της Επιτροπής. Ο επαναδιορισμός τους επιτρέπεται(**).

(**) Το πρώτο εδάφιο όπως τροποποιήθηκε από το άρθρο 16 της πράξεως προσχωρήσεως Ισπ./Πορτ.

Το Συμβούλιο, με ομόφωνη απόφαση, μπορεί να τροποποιήσει τις διατάξεις για τους αντιπροέδρους (***).

(***) Το δεύτερο εδάφιο όπως προστίθεται από το άρθρο 16 της αυτής πράξεως.

Πλην της περιπτώσεως ολικής αντικαταστάσεως, ο διορισμός γίνεται κατόπιν διαβουλεύσεως με την Επιτροπή.

Σε περίπτωση παραιτήσεως ή θανάτου ο πρόεδρος και οι αντιπρόεδροι αντικαθίστανται για τον υπόλοιπο χρόνο της θητείας τους κατά τις προϋποθέσεις που ορίζονται ανωτέρω.]
Συνθήκη του Άμστερνταμ που τροποποιεί τη Συνθήκη για την Ευρωπαϊκή Ένωση, τις Συνθήκες περί ιδρύσεως των Ευρωπαϊκών Κοινοτήτων και ορισμένες συναφείς πράξεις - Μέρος δεύτερο - Απλοποίηση - Άρθρο 6.Ι.72

Η Συνθήκη περί ιδρύσεως της Ευρωπαϊκής Κοινότητας, συμπεριλαμβανομένων των παραρτημάτων και των πρωτοκόλλων της, τροποποιείται σύμφωνα με τις διατάξεις του παρόντος άρθρου ώστε να απαλειφθούν διατάξεις άνευ αντικειμένου της Συνθήκης αυτής και να προσαρμοστεί αναλόγως το κείμενο ορισμένων εκ των διατάξεών της.

Ι. ΚΕΙΜΕΝΟ ΤΩΝ ΑΡΘΡΩΝ ΤΗΣ ΣΥΝΘΗΚΗΣ

Στη θέση του άρθρου 218, παρεμβάλλεται το προσαρμοσμένο κείμενο του άρθρου 28, πρώτο εδάφιο της Συνθήκης περί ιδρύσεως ενιαίου Συμβουλίου και ενιαίας Επιτροπής των Ευρωπαϊκών Κοινοτήτων; αυτό το νέο άρθρο 218 έχει ως εξής:

>.
Συνθήκη του Άμστερνταμ που τροποποιεί τη Συνθήκη για την Ευρωπαϊκή Ένωση, τις Συνθήκες περί ιδρύσεως των Ευρωπαϊκών Κοινοτήτων και ορισμένες συναφείς πράξεις - Μέρος δεύτερο - Απλοποίηση - Άρθρο 6.Ι.8

Η Συνθήκη περί ιδρύσεως της Ευρωπαϊκής Κοινότητας, συμπεριλαμβανομένων των παραρτημάτων και των πρωτοκόλλων της, τροποποιείται σύμφωνα με τις διατάξεις του παρόντος άρθρου ώστε να απαλειφθούν διατάξεις άνευ αντικειμένου της Συνθήκης αυτής και να προσαρμοστεί αναλόγως το κείμενο ορισμένων εκ των διατάξεών της.

Ι. ΚΕΙΜΕΝΟ ΤΩΝ ΑΡΘΡΩΝ ΤΗΣ ΣΥΝΘΗΚΗΣ

Στο άρθρο 9, παράγραφος 2, οι λέξεις > αντικαθίστανται από τις λέξεις >.
11994N135

ΠΡΑΞΗ περί των όρων προσχωρήσεως του Βασιλείου της Νορβηγίας, της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας και των προσαρμογών των συνθηκών επί των οποίων βασίζεται η Ένωση - ΜΕΡΟΣ ΤΕΤΑΡΤΟ : ΤΑ ΜΕΤΑΒΑΤΙΚΑ ΜΕΤΡΑ - ΤΙΤΛΟΣ V : ΜΕΤΑΒΑΤΙΚΑ ΜΕΤΡΑ ΓΙΑ ΤΗΝ ΣΟΥΗΔΙΑ - ΚΕΦΑΛΑΙΟ 5 : Χρηματοδοτικές και δημοσιονομικές διατάξεις - Άρθρο 135



Επίσημη Εφημερίδα αριθ. C 241 της 29/08/1994 σ. 0044
Άρθρο 24

Δικαιώματα του παιδιού

1. Τα παιδιά έχουν δικαίωμα στην προστασία και τη φροντίδα που απαιτούνται για την καλή διαβίωσή τους. Τα παιδιά μπορούν να εκφράζουν ελεύθερα τη γνώμη τους. Η γνώμη τους σχετικά με ζητήματα που τα αφορούν λαμβάνεται υπόψη σε συνάρτηση με την ηλικία και την ωριμότητά τους.

2. Σε όλες τις πράξεις που αφορούν τα παιδιά, είτε επιχειρούνται από δημόσιες αρχές είτε από ιδιωτικούς οργανισμούς, πρωταρχική σημασία πρέπει να δίνεται στο υπέρτατο συμφέρον του παιδιού.

3. Κάθε παιδί έχει δικαίωμα να διατηρεί τακτικά προσωπικές σχέσεις και απ’ ευθείας επαφές με τους δύο γονείς του, εκτός εάν τούτο είναι αντίθετο προς το συμφέρον του.

--------------------------------------------------
Άρθρο 14

Δικαίωμα εκπαίδευσης

1. Κάθε πρόσωπο έχει δικαίωμα στην εκπαίδευση και στην πρόσβαση στην επαγγελματική και συνεχή κατάρτιση.

2. Το δικαίωμα αυτό περιλαμβάνει την ευχέρεια δωρεάν παρακολούθησης της υποχρεωτικής εκπαίδευσης.

3. Η ελευθερία ίδρυσης εκπαιδευτικών ιδρυμάτων με σεβασμό των δημοκρατικών αρχών καθώς και το δικαίωμα των γονέων να εξασφαλίζουν την εκπαίδευση και τη μόρφωση των τέκνων τους σύμφωνα με τις θρησκευτικές, φιλοσοφικές και παιδαγωγικές πεποιθήσεις τους, γίνονται σεβαστά σύμφωνα με τις εθνικές νομοθεσίες που διέπουν την άσκησή τους.

--------------------------------------------------
Άρθρο 49

Αρχές της νομιμότητας και της αναλογικότητας αξιοποίνων πράξεων και ποινών

1. Κανείς δεν μπορεί να καταδικασθεί για πράξη ή παράλειψη, η οποία δεν αποτελούσε, κατά τη στιγμή της τέλεσής της, αδίκημα κατά το εθνικό ή το διεθνές δίκαιο. Ούτε επιβάλλεται βαρύτερη ποινή από εκείνη η οποία ίσχυε κατά τη στιγμή της τέλεσης του αδικήματος. Εάν, μετά την τέλεση του αδικήματος, προβλεφθεί με νόμο ελαφρύτερη ποινή, επιβάλλεται αυτή η ποινή.

2. Το παρόν άρθρο δεν επηρεάζει τη δίκη και την τιμωρία ατόμου ενόχου για πράξη ή παράλειψη η οποία, κατά τη στιγμή της τέλεσής της, ήταν εγκληματική σύμφωνα με τις γενικές αρχές που αναγνωρίζονται από όλα τα έθνη.

3. Η αυστηρότητα της ποινής δεν πρέπει να είναι δυσανάλογη προς το αδίκημα.

--------------------------------------------------
12007P025

Χάρτης των Θεμελιωδών Δικαιωμάτων της Ευρωπαϊκής Ένωσης - TITΛΟΣ ΙΙΙ - ΙΣΟΤΗΤΑ - Άρθρο 25 - Δικαιώματα των ηλικιωμένων



Επίσημη Εφημερίδα αριθ. 303 της 14/12/2007 σ. 0007 - 0007
19. Δήλωση όσον αφορά το άρθρο 3 της Συνθήκης για τη λειτουργία της Ευρωπαϊκής Ένωσης

Η Διάσκεψη συμφωνεί ότι η Ένωση, στο πλαίσιο των γενικών προσπαθειών της για την εξάλειψη των ανισοτήτων μεταξύ γυναικών και ανδρών, επιδιώκει με τις διάφορες πολιτικές της να καταπολεμήσει όλες τις μορφές οικογενειακής βίας. Τα κράτη μέλη θα πρέπει να λαμβάνουν όλα τα αναγκαία μέτρα για την πρόληψη και τιμωρία αυτών των εγκληματικών πράξεων και για την υποστήριξη και προστασία των θυμάτων.

--------------------------------------------------
63. Δήλωση του Ηνωμένου Βασιλείου της Μεγάλης Βρετανίας και Βορείου Ιρλανδίας σχετικά με τον ορισμό του όρου "υπήκοοι"

Όσον αφορά τις Συνθήκες και τη Συνθήκη περί ιδρύσεως της Ευρωπαϊκής Κοινότητας Ατομικής Ενεργείας, ή οποιαδήποτε εκ των πράξεων οι οποίες απορρέουν από τις Συνθήκες αυτές ή εξακολουθούν να ισχύουν δυνάμει των Συνθηκών αυτών, το Ηνωμένο Βασίλειο επαναλαμβάνει τη δήλωσή του της 31ης Δεκεμβρίου 1982 σχετικά με τον ορισμό του όρου "υπήκοοι", με τη διαφορά ότι η αναφορά στους "πολίτες των εξαρτημένων βρετανικών εδαφών" θα νοείται ως αναφορά στους "πολίτες των βρετανικών υπερπόντιων εδαφών".

--------------------------------------------------
59. Δήλωση του Βασιλείου των Κάτω Χωρών όσον αφορά το άρθρο 270α της Συνθήκης για τη λειτουργία της Ευρωπαϊκής Ένωσης

Το Βασίλειο των Κάτω Χωρών θα εγκρίνει την απόφαση που προβλέπεται στο άρθρο 270α, παράγραφος 2, δεύτερο εδάφιο της Συνθήκης για τη λειτουργία της Ευρωπαϊκής Ένωσης, αφ’ ης στιγμής αναθεωρηθεί η απόφαση που προβλέπεται στο άρθρο 269, τρίτο εδάφιο της εν λόγω Συνθήκης, με ικανοποιητικά αποτελέσματα για το υπερβολικά αρνητικό ισοζύγιο καθαρών πληρωμών των Κάτω Χωρών έναντι του προϋπολογισμού της Ένωσης.

--------------------------------------------------
Άρθρο 6

1. Η παρούσα Συνθήκη κυρώνεται από τα Υψηλά Συμβαλλόμενα Μέρη, σύμφωνα με τους αντίστοιχους συνταγματικούς τους κανόνες. Τα έγγραφα κύρωσης κατατίθενται στην κυβέρνηση της Ιταλικής Δημοκρατίας.

2. Η παρούσα Συνθήκη αρχίζει να ισχύει την 1η Ιανουαρίου 2009, εφόσον έχουν κατατεθεί όλα τα έγγραφα κύρωσης ή άλλως την πρώτη ημέρα του μήνα που ακολουθεί την κατάθεση του εγγράφου κύρωσης του υπογράφοντος κράτους που προέβη τελευταίο στη διατύπωση αυτή.

--------------------------------------------------